
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 184
                                                            din 16 septembrie 2020
privind închirierea prin licitație publică a unor loturi de teren,

în vederea expunerii și comercializării tablourilor, picturilor, desenelor, țesăturilor,

în sistem simeză, situate în Municipiul Sighișoara, P-ța Muzeului f.nr.

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 15.914/07.07.2020 şi la Consiliul Local Sighișoara cu nr. 16.619/14.07.2020, de referatul de aprobare, înregistrat cu nr. 15.916/07.07.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. 28, alin. (2) din ,,Regulamentul privind desfășurarea comerțului stradal în Municipiul Sighișoaraˮ, aprobat prin Hotărârea Consiliului Local Sighișoara nr. 106/18.06.2019, potrivit cărora: ,,Contractele de închiriere a domeniului public precum și autorizațiile de funcționare emise la data intrării în vigoare a prezentului regulament, își păstrează valabilitatea până la data expirării lor, cu posibilitatea de prelungire a acestor contracte de închiriere cu încă un an, numai cu respectarea dispozițiilor prezentului regulamentˮ;

Având în vedere faptul că, contractele de închiriere al căror obiect sunt loturile de teren, în vederea expunerii și comercializării tablourilor, picturilor, desenelor, țesăturilor, în sistem simeză, situate în Municipiul Sighișoara, Piața Muzeului f.nr., încheiate între Municipiul Sighișoara și operatori economici (întreprinderi individuale și persoane fizice autorizate), vor expira la data de 23.08.2020;
Având în vedere faptul că, Municipiul Sighișoara încurajează dezvoltarea creativității locale și vânzarea obiectelor produse în România și în special în Sighișoara, motiv pentru care, la licitația publică, vor avea prioritate comercianții de produse de manufactură, meșteșugarii, artiștii plastici și nu comercianții produselor de serie (produsele de serie vor putea fi comercializate în limita locurilor disponibile rămase, după ce se vor acorda spațiile comercianților de obiecte produse manual și artizanal);

Având în vedere faptul că, prin închirierea loturilor de teren antemenționate nu sunt afectate planurile de sistematizare;

Având în vedere că loturile de teren antemenționate nu fac obiectul Legii nr. 10/2001, republicată, cu modificările și completările ulterioare, sau al Legii nr. 247/2005, cu modificările și completările ulterioare;

Având în vedere prevederile Regulamentului privind modul de organizare și desfășurare a licitațiilor publice pentru închirierea bunurilor imobile ce aparțin domeniului public sau privat al Municipiului Sighișoara, aprobat prin Hotărârea Consiliului Local Sighișoara nr. 12/30.01.2020;

Având în vedere prevederile art. 858 - 865 și art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, cu precădere cele ale art. 332 - 348 din aceasta;

Având în vedere prevederile Legii nr. 50/1991 privind autorizarea lucrărilor de construcții, republicată, cu modificările și completările ulterioare;

Având în vedere prevederile Legii nr. 422/2001 privind protejarea monumentelor istorice, republicată, cu modificările și completările ulterioare;

Având în vedere prevederile Legii nr. 350/2001 privind amenajarea teritoriului și urbanismul, cu modificările și completările ulterioare;

Având în vedere prevederile Regulamentului General de Urbanism aprobat prin Hotărârea de Guvern nr. 525/1996, republicată, cu modificările și completările ulterioare;

Având în vedere prevederile Regulamentului aferent Planului Urbanistic Zonal pentru zona protejată cu valoare istorică Sighișoara, aprobat M.L.P.A.T. și H.C.J. nr. 50/1997;

Având în vedere prevederile Legii nr. 52/2003 privind transparența decizională în administrația publică, republicată; 

Având în vedere că prin închiriere se aduc venituri suplimentare la bugetul local;
Având în vedere Raportul de specialitate al Direcției Administrarea Patrimoniului, înregistrat cu nr. 15.915/07.07.2020, prin care se propune închirierea prin licitație publică a unor loturi de teren, în vederea expunerii și comercializării tablourilor, picturilor, desenelor, țesăturilor, în sistem simeză, situate în Municipiul Sighișoara, P-ța Muzeului f.nr.;

Având în vedere amendamentul formulat în plenul şedinţei ordinare a Consiliului Local Sighişoara de către domnul consilier local și viceprimar Toth Tivadar, amendament însuşit şi votat de către membrii Consiliului Local Sighişoara;
Având în vedere avizele favorabile ale comisiilor de buget și juridică;
În temeiul art. 108 lit. „c”, art. 129 alin. (2) lit. „c”, alin. (6) lit. „a” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. (1) Se aprobă închirierea prin licitaţie publică a loturilor de teren, în vederea expunerii și comercializării tablourilor, picturilor, desenelor, țesăturilor, în sistem simeză, situate în Municipiul Sighișoara, P-ța Muzeului f.nr., conform planurilor de amplasament, anexă la prezenta, avizate de Direcția Generală Arhitect Șef, astfel:

      ♦ loturile nr. 1, 2, 3, 4, 5, 6, 7 și 8, în suprafață de 1,50 mp. fiecare, situate la limita spațiului verde de lângă Biserica Evanghelică a fostei Mănăstiri, în zona băncilor;

      ♦ loturile nr. 1 și nr. 2 în suprafață de 2,00 mp. fiecare, situate în zona Turnului Fierarilor, la limita de est a spațiului verde cuprins între Turnul cu Ceas și Biserica Evanghelică a fostei Mănăstiri.

 (2) Prețul de pornire al licitației este stabilit conform art. 3, lit. h), anexa 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighişoara nr. 203/28.11.2019 privind stabilirea impozitelor și taxelor locale pentru anul 2020 şi se va indexa semestrial cu indicele de inflaţie, astfel:
a. Pentru loturile de teren nr. 1 - 8, cu suprafața de 1,50 mp. fiecare, la valoarea de 180 lei/mp./lună, respectiv 4 lei/mp./zi, adică 1,50 mp. x 30 zile x 4 lei/mp.;

b. Pentru loturile de teren nr. 1 și nr. 2, cu suprafața de 2,00 mp. fiecare, la valoarea de 240 lei/mp./lună, respectiv 4 lei/mp./zi, adică 2,00 mp. x 30 zile x 4 lei/mp.

(3) Durata închirierii este de 5 (cinci) ani, cu posibilități de prelungire cu acordul părților, pe o perioadă egală cu durata inițială.
Art. 2. Se aprobă Documentația de atribuire pentru închirierea prin licitaţie publică a loturilor de teren, în vederea expunerii și comercializării tablourilor, picturilor, desenelor, țesăturilor, în sistem simeză, situate în Municipiul Sighișoara, P-ța Muzeului f.nr., conform planurilor de amplasament, avizate de Direcția Generală Arhitect Șef, alcătuită din caietul de sarcini, fişa de date a procedurii, contractul - cadru conţinând clauze contractuale obligatorii, formulare şi modele de documente, conform anexelor la prezenta hotărâre.
Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcția Generală Arhitect Șef, Direcţia Administrarea Patrimoniului, Biroul Buget, Contabilitate, Salarizare – Direcția Economică, Biroul Taxe și Impozite – Direcția Economică şi Biroul Juridic din cadrul Municipiului Sighişoara.
Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

        Sîrbu Ioan - Iulian        

                                            Contrasemnează pentru legalitate

                                                                                             SECRETARUL GENERAL al municipiului,

                                                                                                          Bizo Anca
(Prezenta s-a adoptat cu 10 voturi ”pentru” și 7 voturi ”împotrivă”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Direcția Generală Arhitect Șef;

  2 ex. Direcţia Administrarea Patrimoniului;
  1 ex. Biroul Buget, Contabilitate, Salarizare – Direcția Economică;
  1 ex. Biroul Impozite și Taxe – Direcția Economică;
  1 ex. Biroul Juridic.

12 ex.

B.A.     
